Pambobomba sa Karachi noong 5 Pebrero 2010

Ang Pambobomba sa Karachi noong 5 Pebrero 2010 ay isang pambobomba sa pamamagitan ng pagpapasabog ng sarili ng dalawang tao sa Karachi, Pakistan noong 5 Pebrero 2010. Naganap ang unang pagsabog sa bus na sinasakyan ng mga taong patungo sa relihiyosong prusisyon sa Karachi. Gumamit ang nagpasabog ng sarili ng motorsiklo at ibinangga ito sa naturang bus. Tinatayang mahigit sa sampung katao ang agad na namatay at limampu pa ang sugatan na isinugod sa pagamutan ng Jinnah sa Karachi. 

Naganap ang ikalawang pagsabog sa harap mismo ng pagamutan kung saan nilalapatan ng lunas ang mga nasugatan sa unang pagsabog. Tinatayang hindi bababa sa pitong katao ang namatay at 25 pa ang nasugatan dahil sa pangalawang pagsabog. Tatlo o mahigit pang bilang nang ambulansya ang nasira dahil dito.

Tingnan rin
 Talaan ng mga insedente ng terorismo, 2010

Mga sanggunian

Mga kawing panlabas
In pictures: Shia festival bomb attacks

Kaurian:Mga insedente ng terorismo sa Pakistan noong 2010